ALL FARM MURDERS - ALLE PLAAS MOORDE - Page 4 - Stormfront
08-07-2005, 07:13 PM #31
SA plaasmoorde ontstig VSA-man
Wil optog hou teen 'volksmoord'
KAAPSTAD. - 'n Amerikaner beplan om aanstaande maand 'n protesoptog in Dallas, Texas, te hou teen wat hy beweer die "volksmoord" van Suid-Afrikaanse boere is.
Mnr. Don Pengelly , 'n boorling van Aledo, Texas, hou dié optog op 27 Maart op dieselfde plek waar die voormalige Amerikaanse president John F. Kennedy in 1963 vermoor is.
Pengelly, 'n boogjagter, het besluit om dié protesoptog te hou nadat hy verlede jaar by vriende op 'n plaas in Limpopo gekuier het. Mev. Rina du Plessis (73) van dieselfde omgewing is tydens sy besoek wreed vermoor terwyl haar man ernstig aangerand is. Hul aanvallers het glo met R9 weggekom.
"Ek het ná die voorval met my vuurwapen onder die kussing geslaap," het Pengelly vertel."Ek het navorsing oor plaasmoorde begin doen."
Hy bevraagteken die standpunt van die Suid-Afrikaanse regering dat baie misdaad op plase weens finansiële oorwegings gepleeg word. "Hoekom sal mans na bewering van Pretoria reis om R9 te steel?"
Pengelly meen daar is tekens dat plaasmoorde rassisties is. "Die manier waarop boere vermoor word, wys daar is 'n ander rede as roof vir dié moorde."
Hy word deur nog 'n Amerikaner, mnr. Mel Sloan, ondersteun. Volgens Sloan, 'n wildboer, het hy reeds die afgelope drie jaar meer as R28 miljoen ($4 000 000) in Suid Afrika belê. Volgens hom gaan SuidAfrika groot beleggings verloor as mense soos hy nie veilig hier voel nie. Hy en Pengelly het die Amerikaanse regering versoek om 'n dringende ondersoek na plaasmoorde in Suid-Afrika te doen.
08-07-2005, 07:17 PM #32
Frans, Gina, Daryl en Melissa van der Merwe - Benoni
Wraak dalk moordmotief
BENONI. -- Die antwoord op Benoni se raaisel-gesinsmoord lê moontlik in die hart van die rekenaar-misdaadwêreld of in die wraaksug van 'n gegriefde voormalige werknemer.
Dï t is die uiteenlopende vermoede van familie, vriende en kollegas van die gesin, wat vroeër vandeesweek deur moordenaars uitgewis is.
Mnr. Frans van der Merwe (57), sy vrou, Gina (53), hul seun, Daryl (31), en dié se vrou, Melissa (24), is Maandagoggend met verskeie skietwonde sowat 1 km van Loskopdam in Mpumalanga gekry.
Na verneem word, het minstens sewe boewe hulle uit hul onderskeie huise in Farrarmere, Benoni, ontvoer.
Die Van der Merwes het 'n onderneming, Legion Lock and Cable, besit. Die onderneming vervaardig slotte en kabels, wat rekenaars en skootrekenaars aan lessenaars of ander rekenaarkomponente sluit, sodat dit nie gesteel kan word nie.
Beeld , susterskoerant van Volksblad , het 'n anonieme oproep ontvang van 'n belanghebbende in die rekenaarveiligheidsbedryf, wat sê hy vrees vir sy lewe. "Hierdie moord kom uit die hart van 'n rekenaar diefstalsindikaat."
Mnr. Andrew Lange, verkoopbestuurder van Targus, ook 'n rekenaarveiligheidsmaatskappy, sê Legion is een van die markleiers in die bedryf. "Hul produkte is van hoogstaande gehalte."
Mnr. Reon Coetzee, bemarkingsbestuurder van Rectron, 'n rekenaar-komponenteverspreider, beaam dit. "Die sluitmeganismes is baie gevorderd. Dit maak rekenaardiewe se lewe beslis moeilik."
Só moeilik dat die Van der Merwes se werksaamhede moontlik 'n diefstalsindikaat se "finansiële slagaar gesny het", sê die anonieme inbeller.
'n Familievriend, wat ook anoniem wil bly, meen 'n voormalige werknemer sit waarskynlik agter die moorde. Hy wil nie besonderhede verskaf nie, maar sê dit hou moontlik verband met 'n voorval 'n paar maande gelede.
Mnr. Ron Clarkson, pa van die vermoorde mev. Melissa van der Merwe (25), het vroeër gesê hy vermoed die aanval was 'n huurmoord.
Supt. Eugene Opperman, polisiewoordvoerder, sê egter die polisie gaan nie enige verdere kommentaar op die ondersoek lewer totdat hulle 'n deurbraak maak nie.
08-07-2005, 07:23 PM #33
Louis, Henriette en Mihanna Badenhorst - Bethlehem
Clarens-verdagtes kry hooggeregshofverhoor
BETHLEHEM. -- 'n Misdadiger en twee tieners wat na bewering 'n oudpolitikus van Bloemfontein en sy vrou en dogter vermoor het terwyl hulle vir 'n wegbreeknaweek in Clarens was, gaan weens die wrede moorde in die hooggeregshof verhoor word.
Mnr. Itumeleng Eugene Senkhane (20) en twee seuns van Clarens, 16 en 17 jaar oud, het weer vlugtig hier in die landdroshof verskyn weens die moorde in Desember op mnr. Louis Badenhorst (81), oud-LPR van Zastron, sy vrou, Henriëtte (82), en hul dogter, Mihanna (55).
Adv. Kobie Ferreira, senior staatsaanklaer, sê die drie vermeende moordenaars sal later in diehooggeregshof verhoor word. Hulle moet weer op 3 Februarie hier verskyn hangende die reël van 'n hooggeregshofdatum.
Senkhane, wat tronkstraf weens diefstal uitgedien en onder korrektiewe toesig was toe die moorde gepleeg is, en die twee skoolseuns het die Badenhorst-egpaar na bewering by 'n gastehuis buite Clarens doodgeskiet en beroof. Die egpaar en hul dogter se uitgebrande lyke is buite Clarens in hul brandende motor gekry.
Senkhane, wat 'n opsigter by die gastehuis was, het in Desember in die hof gebieg oor brandwonde wat hy opgedoen het toe die motor aan die brand gesteek is. Hy het ook 'n bekentenis oor die moorde voor 'n landdros afgelê.
08-07-2005, 07:31 PM #34
Philip Clive Neads - Zastron
Verdagte oor 11 moorde gesoek
'n ALGEMENE handelaar van Sterkspruit wat gister hier in die hof verskyn het in verband met die moord op 'n bekende sakeman van Zastron, word deur Lesotho se polisie gesoek as die verdagte in 11 moorde in dié land.
Mnr. Mpumelelo Mbobo (40), eienaar van die Esilindini-winkel in Sterkspruit, het gister vlugtig in die landdroshof hier verskyn. Hy bly in hegtenis en gaan glo op 19 Desember aansoek om borgtog doen.
Mbobo was op borgtog toe hy Maandag in hegtenis geneem is in verband met die moord op mnr. Philip Clive Neads (50) van Zastron. Mbobo het homself aan die polisie oorgegee nadat hy Neads na bewering by Esilindini in 'n stryery oor geld doodgeskiet het.
Mbobo is in 1996 in die Sterkspruit-landdroshof op borgtog vrygelaat nadat hy na bewering twee mense in dié dorp geskiet het. Die twee mense is daarvan verdink dat hulle sy (Mbobo se) taxi gesteel het. Een van hulle is in die skietery dood.
Neads, wat 21 jaar gelede saam met sy gesin van Engeland na SuidAfrika geï mmigreer het, was die eienaar van Phil's Fruit & Vegetable Market in Zastron en die groente-envrugtewinkel Amanzibuku in Sterkspruit.
Insp. Benedict Lelingoana, woordvoerder van die Lesotho-polisie se hoofkantoor, het gister aan Volksblad gesê Mbobo word "steeds" deur dié land gesoek vir die beweerde moorde op 11 Lesotho-burgers.
Die doodstraf kan in Lesotho opgelê word.
Hy sê Mbobo word daarvan verdink dat hy sewe Lesotho-burgers doodgeskiet het nadat hulle glo van sy (Mbobo se) vee gesteel het.
Lelingoana sê in 'n tweede voorval het Mbobo na bewering vier Lesotho-burgers by die Morifi-nedersetting in Oktober 2002 doodgeskiet nadat hulle glo van 'n oes op sy plaas aan die Suid-Afrikaanse kant naby dié nedersetting gesteel het. Lelingoana sê die Lesotho-polisie "kan niks teen Mbobo doen nie omdat hy 'n Suid-Afrikaanse burger is".
Mnr. Ronnie Mamoepa, woordvoerder van die departement van buitelandse sake, het gister gesê 'n Suid-Afrikaanse burger wat aangekla word van 'n misdaad in Lesotho kan daarheen uitgelewer word kragtens die uitleweringsooreenkoms tussen die twee lande. Hy kan uitgelewer word op grond van 'n versoek dat indien die doodstraf in Lesotho aan hom opgelê word, dié vonnis omgeskep word in lewenslange tronkstraf. "Omdat die burger in Suid-Afrika gesoek word, sal hy eers in Suid-Afrika vervolg word."
08-07-2005, 07:34 PM #35
Bardenhorst Moorde - Clarens
Waarom dit, Here?
Ellende en tragedies in SA
DIE onsinnige moorde by Clarens op Louis, Henrieta en Mihanna Badenhorst tien dae gelede het ons almal geruk. Net soos die plaasaanvalle naby Bothaville 'n paar weke gelede waarin Gerhard van den Berg doodgeskiet is.
Elke keer as 'n mens hoor van 'n moord -- ek dink ook onwillekeurig aan die barbaarse wyse waarop die Wessels-man sy vrou onlangs in Fouriesburg vermoor het -- of 'n verkragting of geweld teen wit of swart, word jy opnuut bewus van die feit dat ons in 'n wilde, woeste land leef. Ons moordsyfer is van die hoogste ter wêreld, verkragtings algemeen en plaasmoorde sedert 1995 staan al op meer as 1 300. Dit alles word 'n ramp wat eenvoudig ook internasionale aandag moet kry.
Hoe moet ons as gelowiges dié voorvalle of tragedies in ons midde verklaar?
In sy dankwoord in die gedenkdiens van sy ouers en suster het ds. Jurie Badenhorst erken dat hy die afgelope jare worstel met die vraag: Watter sin het dit dat mense in die Vrystaat ook op sulke wrede, onnatuurlike maniere aan hul einde kom? Of, soos Adrio König dit in 2002 in 'n boektitel verwoord het: God, waarom lyk die wêreld so?
Is dit genoeg om eenvoudig te sê dat alles binne God se wil geskied en dat ons, al het ons nie nou al die antwoorde op die waaromvrae nie, maar daarin moet berus? Of dat dit binne God se toelatende wil plaasvind wat daarop neerkom dat dit eintlik nie Hy is nie maar tog ook Hy is? Hy kon dit mos maar gekeer het as Hy wou!
Myns insiens begin 'n moontlike antwoord by die groot troos wat ons uit die Bybel as God se Woord kry dat ons oral en altyd in God se hand is. Ek dink aan Psalm 139. Hy is die almagtige en genadige Vader wat vir sy kinders sorg, hier en hierna. Al is hulle dikwels stout en ongehoorsaam. Die troos van Matt 10:29-30 dat geen haar van jou kop sal val buite die wil van jou Hemelse Vader nie.
God is in beheer. 'n Waarheid wat jy veral moet glo en waarvan jy eers behoorlik oortuig word as God deur sy Gees jou geestesoë daarvoor oopmaak. 'n Geloofswaarheid wat jou beter as enige iets anders toerus vir harde en ingewikkelde tye.
Dit beteken egter nie dat alle paaie van die kinders van God hier op aarde met rose besaai of maklik is nie. Of dat gelowiges nie soms met God oor -- vir ons -- onverstaanbare lyding kan worstel nie. 'n Tyd wat, terwyl jy daarin is, voel asof dit nooit end kry nie.
Luister maar na die klag van die Psalmdigter in Psalm 10: Waarom trek U U terug in tye van nood? Of Psalm 13: Hoe lank gaan U my nog bly vergeet, Here?
Maar, lees hierdie Psalms ook deur en let op dat in albei in geen stadium 'n menslik verstaanbare oplossing kom nie. En tog is daar beweging na 'n oplossing en beter menslike begrip as die digter kinderlik gelowig begin insien dat sy swaarkry nie God se trou, liefde en goedheid kanselleer nie. Dat die Here hom nooit in die steek sal laat nie. God bly in beheer, al het ons nie al die antwoorde nie. Hy hou ons in lewe en in sterwe styf teen Hom vas, al skreeu ons soms van pyn en onbegrip.
Maar, juis omdat Hy ons versorgende Vader en in beheer is, worstel ons met Hóm oor die vraag: Waarom dït Here? Ook hier in die Vrystaat?
'n Moontlike Bybelse antwoord is dat dit nie Hy nie, maar die mens se ongehoorsaamheid en die gebrokenheid van die lewe is wat agter hierdie ellendes en tragedies lê. Aan die ander kant: As Hy volgens dieselfde Bybel in totale beheer is, sou ons as mense met ons beperkte logika wel kon sê dat dit Hy is wat dit toelaat. Die Bybel openbaar Hom tog ook aan ons as die voorsienige God wat niks toevallig of sinloos laat gebeur nie.
Op die ou end lê die beste en diepste antwoord op hierdie tragedies in die Vrystaat egter nie in 'n, vir ons, logiese verklaring nie. In die sin van: As ons net kan verstaan kan ons dit verwerk en agter ons sit nie. Verklarings waarmee ons in elke geval ook nooit sal vorder sonder 'n onvoorwaardelike geloof in God nie.
Die beste antwoord of oplossing vir hierdie tragedies wat ook die voorkomende medisyne daarvoor is, lê in die Evangelie van genade en verlossing met al sy konsekwensies. Die oplossing dat mense deur die Woord en Gees van God in hul hele menswees verander en vernuwe word. Om pleks van draers van tragedies en ellende, draers van redding en hervorming op alle terreine van die lewe te word. Om alles reg te doen: of jy nou koop of verkoop, patrolliediens op plase doen, sosiaal verkeer, werk of werk soek. Al is jy arm en al het jy nie al die geleenthede wat ander het nie.
Die tragedies van die afgelope tyd onderstreep dit opnuut: In die Vrystaat is evangelisasie 'n onvoltooide, dringende taak. God wil nie net mense nie, maar gemeenskappe verander.
Dit alles beteken egter nie dat ons lydsaam moet berus in ellende en tragedies as God se wil en daarmee klaar nie. Of dat woorde die enigste antwoord op misdaad is nie. Romeine 13 gee juis die taak aan die staat om die kwaad fisiek te straf. Hierdie deel volg op hoofstuk 12 wat die individu verbied om reg of wraak in eie hande te neem.
Boonop het gelowiges óók die verantwoordelikheid om 'n behoorlike, ordelike regsproses wat die kwaad tem, te bevorder. Of, in situasies van noodweer, hulself sinvol te verdedig. Ons word immers veral geroep om hier te leef, te werk en te bou.
08-07-2005, 07:42 PM #36
Rhinus Smith - Bultfontein
Niemand mag terugsit
DIE plaasmoorde in SuidAfrika en die bedreiging van wit boere in dié land is nou in die internasionale kollig, maar sal dit die SuidAfrikaanse regering tot daadwerklike optrede aanspoor?
In 'n artikel hieroor op sy wêreldblad het Brittanje se The Times dit in 'n opskrif uitgeskree: Murder toll of South Africa white farmers hits 1 300 .
In die artikel word dit gestel wat Suid-Afrikaners al lankal weet: "Met die moordsyfer op wit plaasboere nou op 145 per jaar, het boerdery sedert die ANC se bewindsoorname 'n gevaarlike beroep geword."
Hoe hartverskeurend is dit nie om te lees dat mev. Tania Smith, 'n jong Vrystaatse boervrou en skoonsuster van die vermoorde mnr. Rhinus Smith van Bultfontein, sê: "Ek voel soms asof my lewe verby is. Dit is sleg om iemand só te sien doodgaan. Ek is nou altyd depressief. Ons gaan nêrens meer heen sonder vuurwapens nie. Die wete dat mense jou haat en dit aan jou doen, gee ons slapelose nagte."En hoe tragies is dit nie dat boere te bang is om kerk toe gaan of selfs vleis te braai.
Duisende ander Suid-Afrikaners se lewens is egter soos Helgaard en Tania Smith s'n deur moorde verwoes. Ook swart en bruin mense s'n.
Mnr. Japie Grobler, president van Agri SA, het waarskynlik reg as hy sê meer as misdadigheid skuil agter plaasmoorde - haat, rassisme en die grondkwessie.
Mnr. Helgaard Smith voel tereg asof almal terugsit en niks doen nie.
As elke tweede mens deesdae rooi strikkies vir die veldtog teen MIV/vigs kan dra, kan SuidAfrikaners ook begin om swart strikkies aan te steek om soos een man vir die regering te sê: "Ons laat ons nie uitmoor nie."
Lewens durf nie goedkoop gemaak word nie.
Net soos niemand weens die regering se laksheid met MIV/vigs mag sterf nie, mag geen boer of werker weens 'n gebrek aan regeringsoptrede sterf nie.
Kom ons sit nie meer terug nie. Kom ons doen iets daadwerkliks.
08-07-2005, 07:52 PM #37
Lizmarie Minny, Abraham Greyling, Helouise vd Westhuizen en Donovan - Heidelberg
Kleuter onder vier wreed vermoordes
HEIDELBERG. - 'n Bloedbad. Só bestempel die polisie die grusame moorde op drie jong mense en 'n kleuter in Heidelberg, oos van Johannesburg.
Me. Lizmarie Minny (19), mnr. Abraham Greyling (21), haar verloofde, me. Helouise van der Westhuizen (23) en haar driejarige seuntjie, Donovan, het gistermiddag 'n wrede dood gesterf toe hulle herhaaldelik in die bolyf met 'n skerp voorwerp gesteek is.
Geen verdagtes is nog geïdentifiseer nie en die motief vir die moord is onbekend. Die polisie soek 'n wit Ford Escourt, registrasienommer FCL 010 GP. -
08-07-2005, 07:56 PM #38
Gerhard van den Berg vermoor - Bothaville
Leonard Scholz wrede aanval oorleef - Bothaville
Moord 'bewys van misplaaste obsessie'
BOTHAVILLE. - Die moord op mnr. Gerhard van den Berg van Bothaville en die kaping en skietery op mnr. Leonard Scholz is weer 'n toonbeeld van die misplaaste obsessie om landelike boeregemeenskappe te ontwapen as sou dit bydra om die misdaadvlaag te verminder, sê mev. Sandra Botha, DA -LP.
Sy het Saterdag saam met haar man, Andries Botha, Vrystaatse DA leier, die moordtoneel en Van der Berg se gesin besoek het nadat hy langs die pad doodgeskiet is.
"As die kommandostelsel reeds uitgefaseer was, sou die spoedige reaksie met die Marnet-radiostelsel waarmee die polisie ontbied is, net nie moontlik gewees het nie. Dit isdie sesde kaping die afgelope paar weke in dié distrik.
" 'n Paar kilometer van die moordtoneel was Van den Berg se gesin niksvermoedend met hul dagtake besig in hul goed beveiligde plaashuis. Die advies wat boere voortdurend van die owerheid kry om hulself beter te beveilig, is hoegenaamd nie van toepassing as 'n mens deur moordbendes by jou werkplek oorval word nie."
Botha sê wat haar en haar man persoonlik ruk, is dat die moordtoneel net sowat 7 km van hul familieplaas is waar hul seun, sy vrou en werkers woon. Dit is net so naby aan die plaas waar die Liebenberg-egpaar 'n paar jaar gelede wreed vermoor is.
"Ons kan maar slegs weer onsmeegevoel betuig aan die naasbestaandes en die kinders wat nou sonder 'n pa moet grootword. By die dag word ons meer oortuig dat diegene wat vir sulke barbaarse wreedhede verantwoordelik is, die reg op lewe verbeur het.
"Ons beoog om die opmars wat in Johannesburg plaasvind die einde van die maand persoonlik te ondersteun en doen 'n beroep op ons medeburgers om in hul duisende op te ruk om aan pres. Thabo Mbeki se regering eens en vir altyd ons walging te wys met die onvermoë om die onskuldige publiek teen misdaad te beskerm.
"Dit is tyd dat die regering sy obsessie om te transformeer 'n rukkie in die sak steek totdat hy begin presteer." Mnr. Abrie Oosthuizen, Vrystaatse leier van die VF+, sê sy party se dagbestuur in die provinsie hou vandag 'n dringende vergadering oor plaasaanvalle en moorde.
Oosthuizen sê: "Die tyd vir praat en dreig is nou verby. Daadwerklike stappe moet gedoen word om die veiligheid van boere te verseker.
"VF+ wil in 'n eerste stap 'n dringende onderhoud vra met die Vrystaatse polisiehoof en Vrystaat Landbou om voorstelle oor die huidige krisis te doen."
Dir. Cois Muller, adjunk-gebiedkommissaris belas met operasionele dienste in die Noord-Vrystaat, het ook Saterdag die moordtoneel besoek en dra ook die polisie se meegevoel oor aan Van den Berg se naasbestaandes.
08-07-2005, 08:00 PM #39
Verdagte in Pta-moorde dood
PRETORIA. - Die sesde verdagte in die Kayla-moordsaak wat die land geruk het, is in die Ga-Rankuwa-hospitaal buite Pretoria dood.
Mnr. Tumelo Charles Baloyi (21), alias Fido, is twee weke gelede in 'n skietgeveg met die polisie gewond.
Hy is in die hospitaal opgeneem ná die skietery by sy plakkershut in Soshanguve tydens sy inhegtenisneming.
Hy was verdink van die moord op Kayla (1), haar ma, me. Janine Drennen (24), en haar ouma, mev.Hester Rawstorne (52), sowat twee maande gelede hier. Nog 'n meisie is in dié voorval na bewering verkrag.
Mnr. Clifford Rawstorne, Drennen se verloofde en pa van Kayla, sê die polisie het hom eergister van Baloyi se dood laat weet.
Volgens hom het Baloyi sowat twee weke gely soos die onskuldige slagoffers daardie aand gely het.
"Dit gaan beter. Ek het al goeie dae, maar die meeste dae is maar sleg," het Rawstorne gesê.
08-07-2005, 08:05 PM #40
Drie moorde per dag in VS gepleeg
BYKANS drie moorde en tien verkragtings word gemiddeld per dag in die Vrystaat by die polisie aangemeld. In Noord-Kaap is dit een moord en vier verkragtings.
Dit blyk onder meer uit die amptelike verslag oor misdaadstatistieke vir die boekjaar wat op 30 Maart vanjaar geëindig het wat vandeesweek bekend gemaak is.
Luidens dié statistieke het die getal aangemelde moorde in teenstelling met die nasionale neiging in Noord-Kaap afgeneem.
Die getal moorde het landwyd met 148 toegeneem van 21 405 tot 21 553 (47,4 moorde per 100 000 mense). Dit is 'n styging van 0,7 persentasiepunte .
In Noord-Kaap is 18 minder moorde (433) aangemeld. Dï t is 'n afname van vier persentasiepunte sedert die vorige boekjaar. Die moordkoers in dié provinsie is op sy laagste vlak sedert die boekjaar 1994-'95. Ondanks dié afname het Noord-Kaap met 48,6 moorde per 100 000 mense op drie na die hoogste moordkoers in die land. Die ooreenstemmende syfer is 84,8 in Wes-Kaap, 59,1 in Gauteng en 58,1 in KwaZulu-Natal.
In die boekjaar 1995-'96 was die moordkoers in Noord-Kaap 84,4 per 100 000 mense.
In die Vrystaat is 957 (926 in die vorige boekjaar) moorde in die pas afgelope boekjaar aangemeld. Die moordkoers in die Vrystaat is 33,2 moorde per 100 000 mense.
Luidens 'n verklaring van die Vryheidsfront is die moordkoers in Kanada en Australië sowat vier per 100 000.
Die getal verkragtings en poging tot verkragting het van 52 293 tot 52 425 (3,4 persentasiepunte) verminder.Die aangemelde gevalle het in Noord-Kaap en KwaZulu-Natal toegeneem.
Noord-Kaap het die hoogste landwye koers met 165,2 gevalle per 100 000 mense.
In die Vrystaat is dit 129,7. Roof met verswarende omstandighede (insluitend motorkapings en transitorooftogte) het landwyd met 8,7 persentasiepunte toegeneem van 116 736 tot 126 905 aangemelde gevalle.
In Noord-Kaap was die styging 15,5 persentasiepunte (van 452 tot 522).
Die afname sedert die boekjaar 1994-'95 is die grootste in NoordKaap (27,2 persentasiepunte).
Altesaam 142 meer gevalle (2 676) is in die Vrystaat aangemeld. Dit is 'n styging van 5,6 persentasiepunte.
Motorkapings het landwyd met 7,3 persentasiepunte tot 14 691 ge valle afgeneem.
Die getal kapings het in Gauteng, Wes-Kaap en Noord-Kaap toegeneem.
In Noord-Kaap is een meer geval (10) aangemeld. Ondanks die toename is die kapingskoers steeds die laagste in die land (1,1 per 100 000).
In die Vrystaat, wat op twee na die laagste kapingskoers het, is 110 gevalle (voorheen 145) aangemeld.
Die afname sedert dié statistieke bygehou word (1996-'07) is die grootste in die Vrystaat (36,4 persentasiepunte).
Geen transitorooftogte is in Noord-Kaap aangemeld nie.
Altesaam 12 gevalle (voorheen 8) is in die Vrystaat aangemeld.
Landwyd het transitorooftogte van 238 tot 374 (57,1 persentasiepunte) toegeneem.